Neytendum sem keypt hafa vöruna er bent á að neyta hennar ekki og skila til verslunar eða fyrirtækisins gegn endurgreiðslu . Hægt er að hafa samband í síma 517 66 30 eða með tölvupósti opal@opal.is til að fá frekari upplýsingar . Aukið eftirlit hefur verið með fyrirtækinu frá því að listería greindist í vörum þess í byrjun árs . Matvælastofnun tók sýni úr gröfnum og reyktum laxi í fyrirtækinu í desember og greindist listería í graflaxinum . Ópal sjávarfang hefur að kröfu Matvælastofnunar tekið reglulega sýni úr vörum þess til greiningar á listeríu . Listería hefur ekki greinst í innri eftirliti fyrirtækisins frá því að úrbótaaðgerðum lauk . Áhættuhópar eru barnshafandi konur , ófædd og nýfædd börn og einstaklingar með skert ónæmiskerfi . Hópsýkingar af völdum listeríu eru mjög sjaldgæfar , oftast er um að ræða einstaklingssýkingar .